Den evige snak om fodring af heste med EMS og Cushing.. Det er egentlig mest råd til min pony der har EMS, som samtidig skal tabe sig en del. Han får lige nu frøgræs blandet med lidt wrap, Horselux Easy roepiller, lucerne (uden sukker/melasse), en lille håndfuld gulerødder og biotin. Samtidig er han på Metformin. Hvad mener i om dette? Er det fint, eller er der noget jeg kan ændre? Tænker om jeg skal stoppe med Horselux Easy og bare give ham vitaminer i blokke/godbidsform? Vil ikke have råd om hvorvidt han skal have mere motion for at opnå vægttab, da han lige nu står med en gaffelbåndsskade 
 Horselux Easy er fint, men vil råde dig til at finde noget hø/wrap med analyse på da det du giver kan være fyldt med sukker. Ligesom hesten stadig skal have sine 2 kg grovfooder pr. 100 kg hest, selvom den har EMS.  Så derfor grovfoder med analyse og i slowfeeder net, evt. blandet rundt med godt halm.  Ligeledes har jeg kunne læse mig til at frøgræs fra i år har været pænt meget fyldt med sukker, så jeg tænker at det er en risiko for at der også er det i dit - som igen ikke er godt.  Hvor det så ville være bedre og give noget hø blandet rundt med halm, med analyse på så du ved hvad der er i.  Desuden kan du fint skrotte gulerødderne grundet sukker indholdet 
Det vigtigste for en EMS-hest er, at du kender grovfoderet. Det SKAL være lavt på sukker og FE og rigtigt som der skrives, rigtig meget grovfoder fra 2014 OGSÅ frøgræs, har et højt sukkerindhold samt et højt indhold af fordøjelige fibre og dermed feder det af h.......... til. Start dér, dét er det vigtigste og derudover, så er det godt for hesten at få sit grovfoder i en art slowfeeder, da EMS-heste er kroniske sultne og som regel ikke kan tåle ret meget, er det af største vigtigthed at det grovfoder de får, varer længst muligt. du skal finde grovfoder med sukker på omkring 6% eller derunder.
ja analyse på stråfoder så du kender sukkerindhold. når han står stille tror jeg at jeg ville fjerne gulerødder (sukker) og lucerne. Ville nok bare give vitamin/mineralblanding og så evt liiidt opblødte roepiller. Stråfoder i småmaskede net. Er han testet for PPID?- medicineret? Har selv stået med en EMS (ej diagnostiseret men har symptomer der tyder på det) og PPID hest som skulle stå pga en tredobbelt ligamentskade. Småmaskede net er vigtigt - meget vigtigt  Vores havde en boks med paddoc så hun kunne bevæte sig lidt: Gav halm ved siden af så hun havde "noget" hvis hun løb tør. Ligeledes fik hun diverse tilskud og hømopatiske tilskud efter anbefaling fra Charlotte Eicke. Om det var derfor hun lykkedes med at hele op er jo svært at sige men hun trodsede dyrlægens dystre prognose og er blevet ridehest igen 
mener at der er flere hos zooplus.de
Tak for jeres svar! Han har før fået hø med analyse, men det blev alt for støvet til sidst desværre.. Og det er ikke til at opdrive godt hø med analyse på den her tid på året!  Han får sit grovfoder i slowfeeder, men kun i boks, da min anden pony han går på fold med, er ekspert i at hænge fast i sådan noget.. Så det er et no-go. Hvad med Brogaardens Suregrow, er der nogen der har arfaring med det?
Hej Equigard fra Hippolyt er lavet specielt til EMS heste og har et lavt stivelsesindhold. De skal samtidig ikke have særlig stor mængde for at være dækket ind. Hilsen Anne